 Kumanaan qof oo ka mid ah dadweynaha iyo madaxda degmada Sheekh iyo masuuliyiin ay hoggaaminayeen Badhasaabka Gobolka Saaxil iyo Maayarka Berbera, ayaa sameeyey isu-soo bax ballaadhan oo ay ku caddeeyeen taageerada ay u hayaan murrashax Muuse Biixi, kuwaas oo iyagoo lulayey calanka KULMIYE iyo caleemo qoyan ku bogaadiyey guud ahaan madaxda safarka ahayd, gaar ahaana murrashaxnimada Guddoomiyaha, waxaanna bogaadintaasi shacabka kadib la isugu tagay oo masuuliyiinta weftigu kala hadleen xafiiska xisbigu ku leeyahay degmada Sheekh, halkaas oo farriimo mahadcelin iyo dardaraan ku wajahan ka qaybqaadashada diiwaangelinta codbixiyayaasha marka laga bilaabo degaankaasi laba bilood kadib iyo inay codaynta doorashada soo socota kaga midho-dhaliyaan jacaylka ay u qabaan mudane Muuse Biixi. 